CELEX: E2015P0014
Language: bg
Date: 2015-06-05 00:00:00
Title: Молба за консултативно становище до Съда на ЕАСТ, подадена от Norges Høyesterett на 5 юни 2015 г., по дело Holship Norge AS/Norsk Transportarbeiderforbund (Дело E-14/15)

25.2.2016   
            
            
               BG
            
            
               Официален вестник на Европейския съюз
            
            
               C 73/10
            
         Молба за консултативно становище до Съда на ЕАСТ, подадена от Norges Høyesterett на 5 юни 2015 г., по дело Holship Norge AS/Norsk Transportarbeiderforbund
   (Дело E-14/15)
   (2016/C 73/06)
   С писмо от 5 юни 2015 г., получено в деловодството на Съда на 5 юни 2015 г., до Съда на ЕАСТ бе отправена молба от Norges Høyesterett (Върховен съд на Норвегия) за консултативно становище по дело Holship Norge AS/Norsk Transportarbeiderforbund по следните въпроси:
   A   В областта на правото за защита на конкуренцията:
   
   
            
               A.1
            
            
               Покрива ли изключението от правилата на конкуренцията в Споразумението за ЕИП, което се прилага за колективните трудови договори и както е описано inter alia в консултативното становище на Съда на ЕАСТ по дело E-8/00 Landsorganisasjonen i Norge и NKF [2002 г.] EFTA Ct. Rep. 114, използването на бойкот срещу ползвател на пристанище с цел да се постигне приемането на колективен трудов договор, когато това приемане предполага, че ползвателят на пристанището трябва да отдава предпочитание на закупуването на услуги по товарене и разтоварване от отделна административна служба, описана в точки 7 и 10—14 по-горе, вместо да използва собствените си работници за тази цел?
            
         
            
               A.2
            
            
               Ако отговорът на горния въпрос е отрицателен, в съответствие с коя разпоредба трябва да бъде оценена една такава система — член 53 или член 54 от Споразумението за ЕИП?
            
         
            
               A.3
            
            
               В такъв случай трябва ли наличието на идентична или съответстваща система в други пристанища да се вземе предвид при оценката на това дали е налице видим ефект върху трансграничната търговия в рамките на ЕИП?
            
         Б.   Относно свободата на установяване:
   
   
            
               Б.1
            
            
               Представлява ли ограничение на свободата на установяване по смисъла на член 31 от Споразумението за ЕИП профсъюз да използва бойкот с цел да постигне приемане на колективен трудов договор от дружество, чието дружество майка е със седалище в друга държава от ЕИП, когато колективният трудов договор означава, че дружеството трябва да отдава предпочитание на закупуването на услуги по товарене и разтоварване от отделна административна служба с характеристиките, описани в точки 10—14 по-горе, вместо да използва собствените си работници за тази цел?
            
         
            
               Б.2
            
            
               Би ли било от значение за оценката на това дали съществува ограничение, ако нуждите на дружеството от услуги по товарене и разтоварване се окажат много ограничени и/или спорадични?
            
         
            
               Б.3
            
            
               Ако е налице ограничение: От значение ли е за оценката дали ограничението е законосъобразно или не, че дружеството прилага по отношение на собствените си работници на пристанище друг колективен трудов договор, договорен между социалните партньори в държавата, в която се намира пристанището, при положение че този колективен трудов договор засяга въпроси, различни от работата по товарене и разтоварване?